~296~

གཙུག་ཏོར་གདུགས་དཀར་མོ་ཅན་གྱི་གཟུངས་ཀྱི་རྒྱས་འགྲེལ་བཞུགས།
གྲགས་ལྟར་དང་།
གཡག་རྒོད་ནི་ཁ་ཅིག་བཙན་གཡག་རི་ལ་ཡན་པར་བཏང་བ་ལ་ཟེར་
ཡང་། འབྲོང་ངམ། རྒྱ་གར་ན་ནགས་ཀྱི་གཡག་ཞེས་པ་ཞིག་ཡོད་པར་བཤད་པས་དེ་གང་
རུང་ངོ་། །ཆུ་སྲིན་ནི་རྒྱ་མཚོར་གནས་པ་སྟེ། དེ་ལ་སོགས་པའི་སྲོག་ཆགས་རྣམས་ཀྱི་གནོད་
པ་ལས་སྲུང་དུ་གསོལ། དེ་དག་ཐམས་ཅད་ཀྱི་རིག་སྔགས་ཀྱི་ནུས་པ་བཅིང་བར་བགྱིའོ་
ཞེས་པའི་དེ་དག་ཞེས་པ་དེ་གོང་དུ་བཤད་མ་ཐག་པའི་སྲོག་ཆགས་རྣམས་ལ་བྱས་ན་མི་
བདེ་བས། དེའི་གོང་གི་གདོན་དེ་དག་ལ་སྦྱར་ན་ལེགས་སམ་སྙམ། གོང་དུ་བཤད་པ་དེ་
རྣམས་ཀྱི་གཟི་བརྗིད་བཅིང་བར་བགྱིའོ། །དེ་ལས་གཞན་པ་ཐམས་ཅད་ཀྱི་རིག་སྔགས་
བཅིང་བར་བགྱིའོ། །མཚམས་བཅིང་བ་ནི་དེ་དག་གིས་གནོད་པའི་མཚམས་བཅད་པའོ། །
བཞི་པ་ལ་གཉིས། ཉེ་སྙིང་བཤད་པ་དང་། དེའི་ཕན་ཡོན་བཤད་པའོ། །དང་པོ་ནི།
ཏདྱ་ཐཱ་ནི་འདི་ལྟ་སྟེ་ཞེས་པའོ། །ཨོཾ་ཨ་ན་ལེ་ནི་མེ་གཉིས་སམ་འབར་བ་གཉིས། ཁ་ས་མེ་
མཁའ་དང་མཉམ་པ་གཉིས། བཻ་ར་འཇིགས་པ་གཉིས། སོ་མེ་ཟླ་བ། ཤཱནྟེ་ཞི་མ། དཱནྟེ་དུལ་
མ། བི་ཥ་དེ་དྭངས་མ། བཱི་རི་དཔའ་མོ། །དེ་བི་བཛྲ་དྷ་རི་ལྷ་མོ་རྡོ་རྗེ་འཛིན་མ། བནྡྷ་ཆིངས་
ཤིག །བཛྲ་པཱ་ཎི་ཕྱག་ན་རྡོ་རྗེ། ༀ་ཧཱུཾ་ཧཱུཾ་ཧཱུྃ་ཏྲཾཕཊ་སྭཱཧཱའི་ཧཱུྃ་གསུམ་ནི་བསྐུལ་བ་ཆེ་འབྲིང་
ཆུང་གསུམ། ས་བོན་དུ་མངོན། བདག་ལ་སྲུངས་ཤིག་སྭཱཧཱ་ནི་མ་མ་རཀྵ་ཞེས་པ་བསྒྱུར་
བའོ། །ཨོཾ་བཛྲ་པཱ་ཎི་བནྡྷ་བནྡྷ་ནི་ཕྱག་ན་རྡོ་རྗེ་ཆིངས་ཆིངས། གང་གིས་འཆིང་ན་བཛྲ་པཱ་ཤེ་
ན་སྟེ་རྡོ་རྗེ་ཞགས་པས་སོ། །གང་འཆིང་ན་མ་མ་སརྦ་དུཧྰུྃ་བི་ན་ཡ་ཀཾ་སྟེ་བདག་གི་གདུག་པ་
ཅན་ལོག་འདྲེན་ཐམས་ཅད་ཆིངས་ཤིག་པའོ། །མ་མ་བདག སརྦ་དུཏཱཾ་གདུག་པ་ཅན་
ཐམས་ཅད། བི་ན་ཡ་གྀའི་ན་ཡ་འདྲེན་པ། བི་དགག་ཚིག་སྟེ་དོན་དུ་མ་ལ་འཇུག་ཀྱང་འདིར་
ལོག་པ་ལ་བསྒྱུར་ན་ལོག་འདྲེན་ནོ། །ཧཱུཾ་ཧཱུཾ་ཕཊ་ཕཊ་ནི་བསྐུལ་བ་དང་གསལ་བར་བྱེད་པའོ། །
དེ་ནི་ཉེ་བའི་སྙིང་པོའོ། །
~297~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
གཉིས་པ་ལ་གསུམ། ལུས་ལ་བཅངས་པ་དང་། ཀློགས་ཤིང་བློས་བཟུང་བ་དང༌།
རྒྱལ་མཚན་བཙུགས་པའི་ཕན་ཡོན་ནོ། །དང་པོ་ལ་གསུམ། ཚེ་འདིའི་ཕན་ཡོན། འདི་ཕྱི་
གཉིས་ཀའི་ཕན་ཡོན། ཕྱི་མའི་ཕན་ཡོན་ནོ། །དང་པོ་ནི། སུས་དེ་བཞིན་གཤེགས་པའི་
གང་ཟག་སུ་ཞིག་གིས་གདུགས་དཀར་མོ་ཅན་གྱི་ཉེ་སྙིང་གི་སྲུང་བའི་
གྲོ་གའམ་རས་སམ་ཤིང་གི་ཤུན་པ་ལ་བྲིས་ཏེ་ཞེས་གསུངས་པའི་འདྲི་ཚུལ་
ཞེས་སོགས་ཏེ།
འཁོར་ལོ་འདི།
ལ། ཤུ་རཱངྒ་བཛྲས་འཁོར་ལོ་རྩིབས་བརྒྱད་ཀྱི་ལྟེ་བར་གཞན་གྱིས་མི་ཐུབ་མ། ཤར་དུ་
གཏུམ་པ་ཆེན་མོ། ལྷོར་འབར་བ་ཆེན་མོ། ནུབ་ཏུ་དཀར་ཆེན་འབར་མ། བྱང་དུ་འཕགས་
མ་སྒྲོལ་མ། བྱང་ཤར་དུ་རྒྱལ་བའི་རྡོ་རྗེ། ཤར་ལྷོར་པདྨའི་མངོན་མཚན། ལྷོ་ནུབ་ཏུ་འཕྲེང་
བ་ཅན། ནུབ་བྱང་དུ་རྡོ་རྗེའི་མཆུ་ཅན་བྲི་བར་བཤད་ལ། ཡང་ཨ་ན་ལེ་ནས་བཻ་རའི་བར་
བརྒྱད་དང་སྦྱར་བའི་ལྷ་མོ་བརྒྱད་དང་། དབུས་སུ་ཕྱག་རྡོར་འབྲི་བའི་འཁོར་ལོ་ཞིག་
བཤད་ཅིང་། སློབ་དཔོན་ཙནྡྲ་གོ་མི་ནས་བརྒྱུད་པའི་གདུགས་དཀར་གྱི་འཁོར་ལོ་རྒྱས་
བསྡུས་གཉིས་ཀྱང་ཡོད་དོ། །དེ་ལྟ་བུའི་འཁོར་ལོ་དེ་ཚུལ་བཞིན་དུ་བྲིས་ནས་བསྒྲུབས་ཏེ།
གང་གི་ལུས་སམ་ཞེས་པ་ནི་སྤྱིར་བསྟན་པའོ། །མགུལ་ཏེ་མགྲིན་པར་བཏགས་སམ།
གླེགས་བམ་ཀློག་པར་བྱེད་ན་གང་ཟག་དེ་ཇི་སྲིད་འཚོ་བ་སྟེ་མ་ཤིའི་བར་དུ་མཚོན་དང་དུག་
དང་མེ་དང་ཆུ་དང་དབྱིག་དུག་དང་དུག་སྦྱར་མ་དང་བྱད་རྣམས་ཀྱིས་མི་ཚུགས་ཤིང་། དུས་
མ་ཡིན་པར་འཆི་བས་ཚེའི་དུས་བྱས་པར་མི་འགྱུར་རོ། །གདོན་ཐམས་ཅད་དང་བགེགས་
དང་ལོག་འདྲེན་ཐམས་ཅད་ཀྱང་མི་དེ་ལ་དགའ་བར་འགྱུར་རོ། །གདོན་གྱི་དབྱེ་བ་ནི་སྔར་
བཤད་པ་ལྟར་ཡིན་ལ། གཞན་ཡང་ཆ་གསུམ་གྱི་གཞུང་ལས། ཕྱོགས་སྐྱོང་གི་གཏོར་མའི་
སྐབས་སུ། ཤར་ཕྱོགས་གདོན་གྱི་ཚོགས་བཅས་ལ། །ཞེས་སོགས་ཀྱིས་ཕྱོགས་སྐྱོང་བཅུའི་
འཁོར་ཕལ་ཆེར་གདོན་གྱི་རིགས་སུ་བཤད་ཅིང༌། སྡེ་བརྒྱད་དང་གདོན་གྱི་གཏོར་མའི་
~298~

གཙུག་ཏོར་གདུགས་དཀར་མོ་ཅན་གྱི་གཟུངས་ཀྱི་རྒྱས་འགྲེལ་བཞུགས།
སྐབས་སུ། ལྷ་དང་ལྷ་མིན་གནོད་སྦྱིན་ལྟོ་འཕྱེ་གྲུལ། །ཞེས་སོགས་དང་། འབྱུང་པོ་གང་
དྭག་རི་རབ་སྟེང་གནས་དང་། ཞེས་སོགས་དང་། གདོན་རྣམས་རང་གི་གནས་སུ་དེངས། །
ཞེས་པས་སྡེ་བརྒྱད་ཕལ་ཆེར་འབྱུང་པོ་དང་བགེགས་རྣམས་ཀྱང་གདོན་གྱི་རིགས་སུ་བྱས་
ཤིང་། མན་ངག་རྒྱུད་ལས། ལྷ་དང་ལྷ་མིན་དྲི་ཟ་ཀླུ། །ཞེས་སོགས་ཀྱི་གདོན་ཆེན་བཅོ་
བརྒྱད་བཤད་པ་ཡང་སྔ་མ་དང་འདྲ་ལ། སྟོད་ཆེན་ལས། བྱིས་པའི་གདོན་ཆེན་བཅོ་ལྔ་ཡང་
བཤད་དོ། །བགེགས་ཀྱི་རྒྱལ་པོ་དང་། ལོག་འདྲེན་ཏེ་བགེགས་ཀྱི་རིགས་ཐམས་ཅད་ཀྱང་
དགའ་བར་འགྱུར་རོ། །ཁ་ཅིག་གེགས་ཞེས་བྱས་ནས་གནོད་བྱེད་དང་། ལོག་འདྲེན་ཚོགས་
བདག་ལ་བཤད་ཀྱང་གཞུང་དུ་བགེགས་ཞེས་འབྱུང་བ་ལྟར་ན་སྔ་མ་བདེའོ། །འོན་ཀྱང་བི་
ན་ཡ་ཀ་ནི་བགེགས་དང་ལོག་འདྲེན་གཉིས་ཀ་བསྒྱུར་དུ་ཡོད་ཅིང༌། ཚོགས་བདག་ནི་
བགེགས་ཀྱི་རྒྱལ་པོ་ཡིན་པས་མི་འགལ་ལོ། །
གཉིས་པ་ནི། རྡོ་རྗེའི་རིགས་བྱེ་བ་ཁྲག་ཁྲིག་བརྒྱ་སྟོང་ཕྲག་བརྒྱད་ཅུ་རྩ་བཞི་ནི། བྱེ་
བ་ཁྲག་ཁྲིག་འབུམ་ཕྲག་བརྒྱད་ཁྲི་བཞི་སྟོང་ཡིན་ཞིང་། དེ་ལ་མཐའ་སྣང་ཆེན་པོ་བརྒྱད་དང་
མཐའ་སྣང་བཞི་ཡོད་དེ། དེ་ཡང་བྱེ་བ་བཅུ་ལ་དུང་འཕྱུར་གཅིག །དུང་ཕྱུར་བཅུ་ལ་ཐེར་
འབུམ་གཅིག །དེ་བཅུ་ལ་ཐེར་འབུམ་ཆེན་པོ། དེ་བཅུ་ལ་ཁྲག་ཁྲིག །དེ་བཅུ་ལ་ཁྲག་ཁྲིག་
ཆེན་པོ། དེ་བཅུ་ལ་རབ་བཀྲམ། དེ་བཅུ་ལ་རབ་བཀྲམ་ཆེན་པོ། དེ་བཅུ་ལ་གཏམ། དེ་བཅུ་ .
ལ་གཏམ་ཆེན། དེ་བཅུ་ལ་དཀྲིགས། དེ་བཅུ་ལ་དཀྲིགས་ཆེན་པོ། དེ་བཅུ་ལ་མི་འཁྲུགས།
དེ་བཅུ་ལ་མི་འཁྲུགས་ཆེན་པོ། དེ་བཅུ་ལ་ཁྱད་འབྱིན། དེ་བཅུ་ལ་ཁྱད་འབྱིན་ཆེན་པོ། དེ་
བཅུ་ལ་ལང་སྟེང་། དེ་བཅུ་ལ་ལང་སྟེང་ཆེན་པོ། དེ་བཅུ་ལ་དེར་འདྲེན། དེ་བཅུ་ལ་དེར་
འདྲེན་ཆེན་པོ། དེ་བཅུ་ལ་མཐའ་སྣང་། དེ་བཅུ་ལ་མཐའ་སྣང་ཆེན་པོ་གཅིག་ཏུ་འགྱུར་རོ། །
གཏམ་དང་དཀྲིགས་གཉིས་གཅིག་ཏུ་འདྲེན་པའི་ཚུལ་ཡོད་ཀྱང་། འདིར་སོ་སོར་བྱས་པའི་
~299~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
ལུགས་སོ། །རྡོ་རྗེའི་རིགས་ཀྱི་རྒྱལ་པོ་ནི་ཕྱག་རྡོར་ཡིན་ལ། དེའི་རིགས་རྡོ་རྗེའི་རིགས་
ཡིན་ཞིང་། དེ་ལ་ཇི་སྐད་དུ། ལག་ན་རྡོ་རྗེ་མཐའ་ཡས་པ། །ཞེས་འབྱུང་བ་ལྟར་མང་ངོ་། །
གྲུབ་པའི་རིགས་ཀྱི་ལྷ་མོ་ནི། ཇི་སྐད་དུ། ཤེད་དང་ཡིད་རྗེས་ཁྱབ་འཇུག་དང་། ཞེས་པ་
ནས། གྲུབ་པའི་ལྷ་ནི་བཅུ་གཉིས་གྲགས། །ཞེས་འབྱུང་བ་ལྟར་དང་གཞན་ཡང་མང་། རྡོ་
རྗེའི་རིགས་སུ་མ་ཟད། གྲུབ་པའི་ལྷ་མོ་དེ་རྣམས་ཀྱིས་ཀྱང་གང་ཟག་དེ་ལ་རྟག་ཏུ་མི་
མཐུན་པའི་ཕྱོགས་སྲུང་བ་དང༌། དེ་ལས་སྐྱོབ་པ་དང་། སྦེད་པར་བྱེད་ཅིང་། ལྷ་མོ་དེ་
རྣམས་ཀྱི་ཡིད་དུ་འོང་བ་དང༌། དེར་མ་ཟད་དགའ་བར་ཡང་འགྱུར་རོ། །
གསུམ་པ་ལ་ལྔ། སྐྱེ་བ་དྲན་པ། རྡོ་རྗེ་ཕོ་ཉ་མོས་སྐྱོང་བ། རིགས་ངན་དུ་མི་སྐྱེ་བ།
བསོད་ནམས་རྒྱ་ཆེན་པོ་འགྲུབ་པ། སངས་རྒྱས་བྱང་སེམས་ཀྱིས་སྲུང་སྐྱོབ་བྱེད་པའོ། །དང་
པོ་ན། འཆགས་བསྐལ། གནས་བསྐལ། འཇིག་བསྐལ། སྟོང་བསྐལ་བཞི་པོ་རེ་རེ་ལ་བར་
གྱི་བསྐལ་པ་ཉི་ཤུ་རེ་ཡོད་པའི་བར་བསྐལ་བརྒྱད་ཅུ་ལོངས་པ་ལ་བསྐལ་པ་ཆེན་པོ་གཅིག་
ཏུ་བྱས་པའི་བསྐལ་པ་ཆེན་པོ་སྟོང་ཕྲག་བརྒྱད་ཅུ་རྩ་བཞི་སྟེ། བརྒྱད་ཁྲི་བཞི་སྟོང་གི་བར་གྱི་
སྔོན་གྱི་སྐྱེ་བ་དྲན་པར་འགྱུར་རོ། །གཉིས་པ་ནི། དེར་མ་ཟད། རྡོ་རྗེའི་རིགས་ཀྱི་ཕོ་ཉ་མོ་
དྲུག་ཅུ་རྩ་བཞིས་ཀྱང་རྟག་པར་ཡོངས་སུ་སྐྱོང་བར་འགྱུར་རོ། །གསུམ་པ་ནི། དུས་ནམ་དུ་
· ཡང་གནོད་སྦྱིན་དང་ཡི་དྭགས་དང་ཤ་ཟ་དང་སྲུལ་པོ་དང་ལུས་སྲུལ་པོ་ཉིད་དུ་སྐྱེ་བར་མི་
འགྱུར་ཞིང་། མི་དབུལ་པོར་ཡང་སྐྱེ་བར་མི་འགྱུར་རོ། །བཞི་པ་ནི། སངས་རྒྱས་བཅོམ་
ལྡན་འདས་གྲངས་མེད་གངྒཱའི་ཀླུང་གི་བྱེ་མ་སྙེད་ཀྱི་བསོད་ནམས་ཀྱི་ཕུང་པོ་དང་ལྡན་པ་སྟེ་
མཉམ་པ་འཐོབ་པར་འགྱུར་རོ། །འདི་དག་ནི་བསྔགས་བརྗོད་ཡིན་གྱི་སྒྲ་ཇི་བཞིན་པ་མིན་
ཏེ། སངས་རྒྱས་གཅིག་གི་བསོད་ནམས་དང་མཉམ་པ་ཐོབ་པའི་སེམས་ཅན་མི་སྲིད་དོ། །
གངྒཱའི་ཀླུང་ནི་བླ་མ་ཁ་ཅིག་ཆུ་བོ་བཞིའི་ནང་ཚན་གྱི་གངྒཱའི་ཆུ་དང་། བྱེ་མ་ཡང་དེའི་ཆུའི་
~300~

གཙུག་ཏོར་གདུགས་དཀར་མོ་ཅན་གྱི་གཟུངས་ཀྱི་རྒྱས་འགྲེལ་བཞུགས།
རྡུལ་གྱི་གྲངས་དང་བྱེ་མའི་ཕུང་པོ་ལ་བཞེད་པ་གཉིས་དང་། ཁ་ཅིག་ཆུ་བོ་གངྒཱ་མིན་གྱི་ཕྱིའི་
རྒྱ་མཚོ་དང་དེའི་བྱེ་མའོ་ཞེས་གསུངས་ཏེ་གང་རུང་ངོ་། །ལྔ་པ་ནི། སངས་རྒྱས་བཅོམ་ལྡན་
འདས་དང་བྱང་ཆུབ་སེམས་དཔའ་གངྒཱའི་ཀླུང་གི་བྱེ་མ་སྙེད་ཀྱི་གྲངས་དང་མཉམ་པས་
གནོད་པ་ལས་སྲུང་བ་དང་། སྐྱོབ་པ་དང༌། སྦེད་པར་མཛད་ཅིང་དེ་དག་གི་ཐུགས་སུ་བྱོན་
པ་སྟེ་ཐུགས་ལ་འགྲོ་བ་དང་། ཐུགས་དགྱེས་པར་ཡང་འགྱུར་རོ། །སྲུང་སྐྱོབ་སྦས་གསུམ་
གྱི་དོན་འཆད་ཚུལ་ལ་ཅུང་ཟད་མི་འདྲ་བ་རེ་ཡོད་ཀྱང་། ཐོག་མར་ནད་དང་གདོན་སོགས་
ཀྱིས་མི་ཚུགས་པར་མཛད་པ་ནི་སྲུང་བ་ཡིན་ལ། གལ་ཏེ་དེ་དག་གི་གནོད་པ་བྱུང་ན་དེ་
ལས་ཐར་པའི་ཐབས་མཛད་པ་ནི་སྐྱོབ་པ་དང་། བསྲུང་བྱ་དེ་དག་གནོད་པའི་གདོན་
སོགས་ཀྱིས་མི་མཐོང་བར་མཛད་པ་ནི་སྤེད་པའི་དོན་ཡིན་པར་གསལ་ལོ། །
གཉིས་པ་ལ་གཉིས། བློ་ལ་བཅངས་པའི་ཕན་ཡོན་དང་། དེ་དང་ཀློག་པ་གཉིས་ཀའི་
ཕན་ཡོན་བཤད་པའོ། །དང་པོ་ལ་གསུམ། སྐྱོན་བཞི་སྤངས་ནས་ཡོན་ཏན་བཞི་འབྱུང་བ།
མཚམས་མེད་ལྔ་བྱང་བ། ལས་ཀྱི་སྒྲིབ་པ་བྱང་བའི་ཕན་ཡོན་ནོ། །དང་པོ་ནི། རིག་སྔགས་
ཀྱི་རྒྱལ་མོ་འདི་གང་གི་བློ་ལ་འཆང་ན། མི་དགེ་བ་བཅུས་མཚོན་པའི་ཚངས་པར་མི་སྤྱོད་
པའི་ལམ་ལ་ཞུགས་པ་ཡང་། དེ་དག་སྤོང་བའི་ཚངས་པར་སྤྱོད་པ་ཅན་དུ་འགྱུར་རོ། །དགྲ་
གདོན་སོགས་སྔོན་ཐུབ་པ་མ་བྱས་པར་ཡང་ཐུབ་པར་བྱས་པར་འགྱུར་རོ། །སྒོ་གསུམ་མི་
。,
གཙང་པ་ཡང་གཙང་བར་འགྱུར་རོ། །ཁ་ཟས་གཅོད་པའི་སྨྱུང་བ་མ་བྱས་པ་ཡང་སྨྱུང་བ་
བྱས་པ་དང་འདྲ་བར་འགྱུར་རོ། །གཉིས་པ་ནི། ཕ་དང་མ་དང་དགྲ་བཅོམ་པ་གསོད་པ་
དང་། སངས་རྒྱས་ཀྱི་སྐུ་ལ་ངན་སེམས་ཀྱི་ཁྲག་ཕྱུང་བ་དང་། དགེ་འདུན་གྱི་དབྱེན་བྱེད་པ་
སྟེ་སྔར་མཚམས་མེད་པ་ལྔ་བྱས་པའི་ལས་ཀྱི་སྒྲིབ་པ་ཡང་བྱང་བར་འགྱུར་རོ། །ངན་
སེམས་ཀྱིས་ཁྲག་ཕྱུང་བ་ནི་ངན་སེམས་ཀྱིས་སངས་རྒྱས་དངོས་དཀྲོང་མི་ནུས་པ་ཤེས་
~301~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
བཞིན་དུ་དཀྲོང་བའི་སྦྱོར་བ་བྱེད་པ་དང་། དེའི་དོད་དུ་ད་ལྟ་སངས་རྒྱས་ཀྱི་སྐུ་བརྙན་ཁྱད་
པར་ཅན་ངན་སེམས་ཀྱིས་བཤིག་པའོ། །དགེ་འདུན་གྱི་དབྱེན་ནི་དགེ་སློང་ཕན་ཚུན་བཞི་
བཞི་སྟེ་བརྒྱ་ཡན་ཆད་ཀྱི་བར་དུ་ངན་སེམས་ཀྱིས་ཕྲ་བཅུག་ནས་ཕྱེ་བའོ། །
གསུམ་པ་ནི། མདོར་ན་ཚེ་རབས་སྔོན་མར་བྱས་བའི་མི་དགེ་བའི་ལས་ཀྱི་སྒྲིབ་པ་
ཡང་མ་ལུས་པ་ཟད་པར་འགྱུར་རོ། །ལས་སྒྲིབ་རྣམས་མངོན་འགྱུར་བ་ཅི་རིགས་ཟད་པ་
དང་མགོ་མནོན་པ་ལ་དགོངས་ཀྱི། བག་ཆགས་མ་ལུས་བར་ཟད་པ་ནི་བདག་མེད་མངོན་
སུམ་དུ་རྟོགས་ཤིང་གོམས་པར་བྱེད་པ་ལ་ལྟོས་སོ། །ཡང་ཞེས་པ་ནི་སྔོན་མ་དེ་ཙམ་དུ་ཟད་
ཅེས་པའོ། །གཉིས་པ་ལ་གཉིས། རིགས་བརྒྱུད་རྙེད་པར་འགྱུར་བ་དང་། ཕྱི་མ་བདེ་བ་
ཅན་དུ་སྐྱེས་པའི་ཕན་ཡོན་ནོ། །དང་པོ་ནི། འདི་དང་ཕྱི་མའི་དོན་དུ་ཆོས་འདོད་པའི་རིགས་
ཀྱི་བུའམ། རིགས་ཀྱི་བུ་མོ་གང་ལ་ལས། རིག་སྔགས་ཀྱི་རྒྱལ་མོ་འདི་བློ་ལ་འཆང་ངམ་
ངག་གིས་ཀློག་པར་བྱེད་ན། བུ་འདོད་པ་དེས་བུ་རྙེད་པར་འགྱུར་ཞིང༌། ཚེ་དང་བསོད་
ནམས་དང་སྟོབས་ཀྱང་རབ་ཏུ་རྙེད་པར་འགྱུར་རོ། །
གཉིས་པ་ནི། ཚེ་འདི་ནས་ཤི་འཕོས་ཀྱང་ནུབ་ཕྱོགས་བདེ་བ་ཅན་གྱི་འཇིག་རྟེན་གྱི་
ཁམས་སུ་པདྨ་ལས་བརྫུས་ཏེ་སྐྱེ་བར་འགྱུར་རོ། །གསུམ་པ་ནི། རྒྱལ་མཚན་འཛུགས་པ་ལ་
ལྔ་སྟེ། གང་གི་ཆེད་དུ་འཛུགས་ན། མི་ནད་དང་། ཕྱུགས་ནད་དང་། ཡམས་ཀྱི་ནད་དང་།
འཚེ་བ་དང་། གནོད་པ་དང་། ནད་འགོ་བ་དང༌། ཕན་ཚུན་འཁྲུགས་པ་དང་། ཕ་རོལ་གྱི་
དམག་ཚོགས་འོང་བ་ཐམས་ཅད་ཞི་བའི་ཆེད་དུའོ། །གང་འཛུགས་ན། རིག་སྔགས་ཀྱི་རྒྱལ་
མོའི་གཟུགས་ཀྱི་འཁོར་ལོ་འདི་ཚུལ་བཞིན་དུ་བྲིས་ནས་བསྒྲུབས་ཏེ་བྱའོ། །ཇི་ལྟར་འཛུགས་
ན། རྒྱལ་མཚན་གྱི་རྩེ་མོ་ལ་ཏོག་གི་ནང་དུ་འཇུག་པའམ་བཏགས་ཏེ་ལུས་ངག་གིས་ཕྱོགས་
དང་བཀུར་སྟི་སོགས་རིམ་གྲོ་སྤྱི་དང་མཆོད་པ་ཆེན་པོ་བྱས་པའི་ཚུལ་གྱིས་སོ། །གནས་གང་
~302~

གཙུག་ཏོར་གདུགས་དཀར་མོ་ཅན་གྱི་གཟུངས་ཀྱི་རྒྱས་འགྲེལ་བཞུགས།
དུ་འཛུགས་ན། གྲོང་ཁྱེར་ཐམས་ཅད་ཀྱི་སྒོའི་སྟེང་ངམ་སྒོ་མདུན་དང་། ཁྱིམ་གཅིག་གཉིས་
ལ་སོགས་པའི་གྲོང་དང་། བཟོ་གནས་བཅོ་བརྒྱད་ཡོད་པའི་གྲོང་ཁྱེར་ཆེན་པོ་དང་། ཚོང་